પાંચેક દિવસ સુધી કોઇ કડી નહીં મળતા અંતે ડીશ ટીવી રીપેરીંગના બીલને તપાસનો મુખ્ય મુદ્દો બનાવાયો. પોલીસ ડીશ ટીવી રીપેરીંગ કરી આપનારા એમ.બી માર્કેટીંગની દુકાન પર પહોંચી. બીલ બતાવ્યું અને પુછ્યું, ‘આ રીપેર કરવા કોણ ગયું હતુ?’. પોલીસ જોઇ વેપારી ગભરાઇ ગયા. વેપારીએ કહ્યું સચીને. સચીન કોણ? પોલીસ માટે પહેલો પ્રશ્ન હતો. જાણવા મળ્યું સચીને થોડા દિવસ પહેલા જ નોકરી છોડી છે. પોલીસે સચીન નાઇ નામના શખ્સની વિગતો મેળવી. હવે સચીન પોલીસ માટે આ કેસમાં પહેલો શકમંદ હતો.